มีเพสสัมพันธ์กับแฟนแบบแตกในแล้วกินยาคุมฉุกเฉินแต่วันถัดมาก็มีอีกแบบเดิมแต่ไม่ได้กินตอนนี้2สัปดาห์แล้วประจำเดือนยังไม่มาเลยค่ะ
สวัสดีค่ะ ยาคุมฉุกเฉินนั้น หากได้ทานภายในไม่เกิน 12 ชั่วโมงหลังจากที่ได้มีเพศสัมพันธ์ไป ก็จะช่วยป้องกันการตั้งครรภ์ได้ประมาณ 95% ดังนั้น โอกาสในการตั้งครรภ์จึงยังมีได้ส่วนการมีเพศสัมพันธ์ในวันต่อมา หากเลย 12 ชั่งโมงนับจากที่ได้ทานยาไปแล้ว ยาคุมฉุกเฉินก็จะไม่สามารถช่วยป้องกันการตั้งครรภ์ได้แล้วค่ะดังนั้น หากผ่านมาเกิน 2 สัปดาห์แล้ว ประจำเดือนยังไม่มา แนะนำควรลองตรวจหาการตั้งครรภ์ดูก่อน หากตรวจไม่พบ การที่ประจำเดือนมาช้าก็อาจเกิดจากผลของยาคุมฉุกเฉินได้หากตรวจไม่พบการตั้งครรภ์ และหลังจากนี้ หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูงกว่ายาคุมฉุกเฉิน เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ค่ะ